Dumblelis (Varėnos r., Kaniavos sen., Paąžuolės km.)

Dumblelis – ežeras pietų Lietuvoje, Varėnos rajone, Kaniavos seniūnijoje, 0,8 km į pietus nuo Paąžuolės kaimo, apie 6,5 km į pietus nuo Panočių. Ežero ilgis iš vakarų į rytus – 0,37 km, plotis – iki 0,15 km. Altitudė 136,6 m. Krantai žemi, pelkėti. Ežerą supa Būdų miškas. Vakarine pakrante eina kelias 5008 Vydeniai–Dubičiai–Rakai . Ežeras yra apipelkėjęs, pakrantėse su pavojingomis akivaromis. Rytuose iš ežero išteka upelis Ravelis ir įteka į Kaniavėlės upelį. Istorija Ežero pavadinimas kilęs nuo žodžio dum̃blas („nusėdusios drumzlės, vandeniu permieštas purvas“). Tarpukaryje ežerą buvo išsipirkę keli vietos gyventojai. Krašte, kuris nepasižymi derlingomis žemėmis; Dumblelio žuvų ištekliai buvo papildomas pajamų šaltinis. Sovietmečiu šalia ežero ant kalno pastatyta pavėsinė, padaryta laužavietė, mediniai laiptai ir priėjimas prie ežero, prieplauka. Mediniai laiptai, priėjimas ir prieplauka iki šių dienų neišliko. Pavėsinė stipriai apgadinta turistų. Šaltiniai